Nordjyllands Politi har haft nok at se til i løbet af natten, hvor de har været kaldt ud til mange forskellige sager i hele regionen. Lidt i to blev politiet kaldt til Gandrup, hvor en gruppe på 8-10 personer havde været oppe at toppes. Ifølge vagtchefen ved Nordjyllands Politi er det er spørgsmål om gæld, der fik to stridende grupper to til at angribe hinanden. Tre personer først i 20'erne blev angrebet med knivstik. En blev stukket i maven, en anden i armen, og en tredje slap med overfladiske snitsår. Alle tre blev bragt til Aalborg Universitetshospital. To unge mænd er efterfølgende blevet anholdt. I Hjørring måtte politiet sende omkring 50 diskoteksgæster hjem og lukke diskoteket, da der hverken var dørmænd eller bestyrer på stedet. Tidligt i morges gik alarmen på Frederikshavn Gymnasium. Da vagten kom ud på gymnasiet blev han overfaldet af to gerningsmænd, der både slog ham og brugte pederspray mod ham, hvorefter de forsvandt fra stedet. Også i Aalborg var der bud efter politiet. Omkring klokken tre gik en 83-årig mand fra sin bopæl ved Ågades Passage nedtrykt og kun iført undertøj. Den ældre mand blev dog fundet i god behold søndag formiddag oplyser politiet.

Opsummering:
Knivstikkeri i Gandrup, vagt overfaldet med peberspray i Frederikshavn, diskotekslukning i Hjørring.